যাদের পুতুল গুলো নিয়ে সমালোচনা বা সন্দেহ তারা এই ২ টা হাদিস পড়েন।আয়শা (রা.) বলেন, ‘আমি নবী (সা.) এর সামনেই আমার বান্ধবীদের সাথে পুতুল খেলতাম। যখন রাসুলুল্লাহ (সা.) প্রবেশ করতেন, ওরা লুকিয়ে যেতো। তখন নবী (সা.) আমার সাথে খেলার জন্য ওদেরকে ডাকতেন। (বুখারি ৬১৩০)আবু দাউদ ও নাসাঈ অন্য একটি সুত্রে আয়শা (রা.)এর হাদীসটি বর্ণনা করেছেন। উল্লেখিত হাদীসে আয়শা (রা.) বলেন, ‘আল্লাহর রাসুল (সা.) যখন তাবুক বা খায়বারের অভিযান থেকে ফেরেন, তখন আমার ঘরের তাকের পর্দার এক কোণা বাতাসে সরে যায়। ভিতরে যে পুতুল ছিল সেগুলো দেখা যাচ্ছিল। তখন নবী (সা.) প্রশ্ন করেন, ‘এগুলো কী?’ আমি বললাম, ‘আমার পুতুল।’ তিনি দেখলেন, সেগুলোর মধ্যে কাপড়ের তৈরি পাখাবিশিষ্ট একটি ঘোড়া ছিল। তিনি প্রশ্ন করলেন, ‘পাখাওয়ালা ঘোড়া? আমি উত্তর দিলাম, ‘আপনি কি শুনেননি যে সুলাইমান (আ.) এর পাখাওয়ালা ঘোড়া ছিল।’ এ কথা শুনে রাসুলুল্লাহ (সা.) এত হাসলেন যে তার মাড়ির দাঁতও আমি দেখতে পেলাম।